
Ljudi se tuže danas na nevolje, koje sa svih strana 
pogađaju narod. Političke, gospodarske i opće društvene 
(socijalne) prilike tako su se ispreplele u zamršen čvor, 
da je teško danas i najupućenijem čovjeku pronaći izlaz 
iz stanja, u kojem živimo. Mnogi malođušan pojedinac, 
kad vidi teške prilike, koje svakog dana postaju još i 
gore, izgubio bi nadu. Pogotovo se to događa onima, koji 
nisu dušom i srcem vezani uz hrvatski seljački pokret. 
Malodušni ljudi kažu danas, kao što su uvijek govorili: 
»Što vrijedi sve naše nastojanje, muka i trud, kad nas 
bije zlo sa svih strana. Seljak je uvijek trpio, pa ne bude 
nikada dobro«. Upravo je najveća zasluga osnivača 
hrvatskog seljačkog pokreta, Antuna i Stjepana Radića, 
što su razbijali i razbili strah i malođušnost seljačkog 
naroda. Strah u tome, što je prije njih seljak mislio da 
sve mora onako ostati, kako je, bojeći se da išta mije- 
nja. Malođušnost, jer seljak nije vjerovao, da svojom 
snagom može promijeniti na bolje svoj život na ovom 
svijetu. Straha i malodušja je nestalo, i hrvatski je seljak 
danas odlučan borac protiv tuđe nepravde i domaće kri- 
vice, koji se bori za čovječnost, pravicu i slobodu. I 
upravo zato, jer mu je najteže, hrvatski je seljak naj- 
veći, najžešći i najpožrtvovniji borac za ideale hrvatskog 

seljačkog pokreta. Umjesto straha i malodušja, zavladala 
je vjera u pobjedu hrvatske seljačke misli i nada u bo- 
lju budućnost. Ta vjera i ta nada daju čovjeku snage 
da podnese žrtve i da izdrži u najtežim: prilikama, čeka: 
jući uporno čas pobjede. 

Ali, ne valja se varati. Na hrvatskom seljačkom 'po- 
kretu, na njegovim organizacijama i na njegovim prva- 
cima leži velika odgovornost. Velike su nade'i težnje 
naroda povezane s pobjedom, kojom će narod sam sebe 
osloboditi muka i nevolja. Narod sve podnosi strpljivo i 
uporno i nada se boljem stanju onda, kad nastupi po- 
bjeda hrvatske seljačke misli, ili kako ljudi vele: »Kada 
dođe naše vrijeme«, 





I. KADA DOĐE NAŠE VRIJEME... 


Što će biti kada dođe naše vrijeme? Što ćemo onda 
raditi? Hoće li nam biti bolje, i kako ćemo iz sadašnjega 
zla doći u dobro? To je stvar koja se tiče svih nas, pa 
zato se valja o tome porazgovoriti. O tome nikada nije 
dosta razgovora i dogovora. 

Da, vidimo prije svega, što se govori, da o tim pita- 
njima misle ljudi danas. 

1) Prvo je, što ljudi traže, kada dođe naše vrijeme, 
da onda zavlađa sloboda, To je pravo i potrebno. Ali neki 
ljudi, koji nisu prošli školu hrvatskog seljačkog pokreta 
predstavljaju, da će svaki moći raditi, što hoće, i da ne 
će imati nikakovih dužnosti ni prema kome, a ni odgo- 
vornosti ni pred kim. Ne će biti ni vlasti, ni zakona, ni 
guda, ni poreza, ni drugih daća. Valja iskreno priznati, 
makar takvih ljudi ima malo, da ih ipak ima. To su još 
politička djeca, to jest ljudi bez razboritog mišljenja i 
osjećaja odgovornosti. Zamislite, kako bi žalosna bila ta 
krivo shvaćena sloboda bez pravice. To bi bila sloboda, 
u kojoj svaki radi što hoće, bez obzira na druge ljude, 
dakle sloboda divljaka i divljanja. Jači bi mogao tlačiti 
i ništiti slabijega po svojoj miloj volji. 

' Treba nam sloboda izricanja misli putem govora i 
štampe, da može narod podvrči kritici i narodnoj kontro- 
li svaki javni rad. Naročito nam treba sloboda udruži- 

vanja i zajedničkog rada. A takve slobode nema bez svi- - 


jesti, sloge i organizacije. Mi hoćemo slobode, mnogo slo- 
bode, što više slobode. Ali hoćemo takvu slobodu, koja se 
temelji na pravici i čovječnosti. I danas u najtežim pri- 
likama, kada se poduzima kakav pokret, ljudi se sastaju 
i dogovaraju što će tko raditi. Kažemo, da prave organi- 
zacije, to .jest udruženja, u kojima se ljudi slažu i dogo- 
varaju. A one ljude, koji su izvan političkih, gospodarskih 
i prosvjetnih crganizacija, te zovemo da su osobnjaci, sa- 
moživci, »divlji« ljudi, jer se ne miješaju s drugim lju- 
dima, nego žive sami za sebe. Oni nisu slobodni, jer ge 
ne kreću slobodno i rado među drugim ljudima. Oni su 
zarobljeni od svoje sebičnosti i pohlepe. 

Isto tako mora postojati i vlast, kad dođe naše vri- 
jeme, da se zna, što tko može i što mora raditi, a što 
opet ne smije raditi, da ne škodi cjelini naroda. Pogotovo 
pak treba znati, tko je za koji posao odgovoran narodu. 
Ali ta naša vlast, mora biti narodna, budući da je po nau- 
ci braće Radića, i po uvjerenju svih nas, narod suveren, 
t. j. nosilac, izvor sve vlasti, Tu narodnu vlast mora čvrsto 
držati i sebi osigurati svjestan i organiziran seljački na- 
rod. Sjetimo se samo godine 1918. i skupog iskustva, ko- 
jeg smo platili samo zbog nekoliko dana bezvlađa. Sje- 
timo se također i žalosnog iskustva bugarskog seljačkog 
pokreta, i njegovog vođe, Stamboliskog. Isto je tako i s 
porezima. Jasno je, da bez njih ne može biti ni jedna 
državna zajednica kao što ni jedno društvo ne može po- 
stojati bez članarine. Glavno pitanje za razumnog čovje- 
ka je u tome, da li su porezni tereti pravedno podijeljeni. 
Pravednost traži, da najveće terete snose oni, koji su 
najbogatiji, a ne najsiroašniji. 

2) Drugi ljudi misle, kad dođe naše vrijeme; da je 
onda glavna stvar, da svuda dođu naši činovnici, Ili da 
će barem morati činovnici raditi ono, što ćemo im mi 
zapovijedati, pa će onda nama služiti onako, kao što su 
prije služili našim protivnicima. Onda će činovnici mo- 
rati nama ići na ruku, t. j. činiti nama pogodnosti, uslu- 
ge i pomoći i izmotavanja, kao što se to uobičajilo kod 
naših protivnika, Mislim da je to. shvaćanje pogrešno. 
Nije to najglavnije. Slabo bi narod imao koristi od toga, 
kad bi se samo činovnici izmijenili, pa bi se kod toga 
stalo, i sve drugo ostalo po Starom. Isto tako ne bi mno» 
go više koristi bilo od toga za narod, kada bi činovnici, 
umjesto da slušaju volju jednih pojedinaca i jednih 
klika, morali da slušaju volju drugih pojedinaca i drugih 
malih skupina, pa makar to bile po imenu naše. Za 
narod bi to značilo samo malu promjenu i nikakvo olak- 
šanje. Ubrzo bi se pokazalo, da je istinita ona bosanska 
poslovica: »Neka sjaše Kurta, da uzjaše Murta«. — Či- 
novnici su zato tu, da služe narodu po zakonima, koje 
im narod određuje preko svojih izabranika. Jer su sluge 
naroda, zato moraju biti pod narodnom kontrolom. Ali 
to znači, da moraju doista biti pod širokom i dobro orga- 
niziranom kontrolom naroda, da li rade u smislu narod- 
nih zakona, za dobro naroda. Činovnici ne smiju biti oru=« 
đe u rukama nikakve samovolje pojedinaca i interesa 
malih skupina ljudi. 

3) Možda ima i takvih ljudi, pa makar vrlo mali 
broj, koji misle, da bi mogli iskoristiti veliki narodni .po- 
kret za svoje male ili velike poslove, za intervencije, 
iskorišćavanje narodne vlasti za svoje lične inte- 
rese. Možda ima ljudi, koji spekuliraju u potaji, kako će 

se baciti na našu narodnu imovinu, kao gladni vuci, da 
iz nje naprave novo leglo korupcije. Valja reći već da- 
nas, hladno i odlučno, ako bi tkogod mislio na takove 
stvari, da će se ljuto prevariti. Uvijek će se naći ljudi, 
koji će na narodnu imovinu paziti, a ne na svoj lični 


interes. Zato je narodna kontrola potrebna u svim jav- . 


nim poslovima. A za korupcionaše i intervencioniste koji 
pokušaju oštetiti narodnu imovinu hrvatski seljački po- 
kret re će smjeti poznavati drugoga lijeka, nego hladno 
gvožđe i vrelu kuglu. 

4) Ima malih i sitnih ljudi, koji misle, da se mogu 
zadovoljiti time, da im »naše vrijeme« donese: ovdje koji 
mostić, ondje komadić puta, ili da premjeste kojeg či- 
novničića ili da dobiju namještenje za koga svog rođaka, 
pa će onda, oblijetati oni ili njihovi narodni zastupnici 
oko ovog ili onog našeg ministra, ili jednog ili drugog 
načelnika ili odjelnog predstojnika. To su male stvari. 
Kad bi jedino tako radili, pa išli u posao tu malo, pa 
tamo malo, rastepli bi se u hiljadu sitnica, pa bi možda 
izgubili iz vida glavne i najvažnije stvari. Pomogli bi 
pojedincima ili pojedinim selima, i malo bi učinili za 
čitav narod, 

Danas se radi upravo o tome, kako da se izvuče iz 
teškog stanja čitav narod. Moramo nastojati, kako ćemo 
svi zajedno izići iz nevolje, koje nas taru, tako da ne 
ostavimo nikoga iza nas u bijedi i nevolji. Zlo je veli- 
ko, i prijeti, da će biti još gore, ako se ne poduzmu od. 
lučne mjere. Hoće li si narod osigurati bolji, lakši i 
ljepši život, onda on mora mijenjati mnogo toga, šta 
danas ne valja. Moramo prije svega shvatiti što znači 
savremen gospodarski sustav koji se zove kapitalizam 1 

odakle dolaze u njemu krize, nevolje i poteškoće za na- 
rod. Da iz današnjeg zla dođemo u dobro, morat ćemo 
raditi mnogo, uporno i s velikim snagama, mnogo godi- 
na, jer su prilike veoma teške u svijetu i kod nas, oso- 
bito za seljački narod. Tko govori, da se brzo, i lako, i 
bez žrtava mogu zprilike promijeniti trajno na bolje, 
tome ne treba vjerovati! Ne vjerujte u čarolije, kojima 
se hvale šareni ljudi, da preko noći mogu učiniti čuda. 
Vi znate i sami, da se čovjek nekoliko godina, a neki i 
čitav svoj život mora pripremati ako hoće, da si podigne 
novu kuću. A kako je neznatan posao izgraditi si ku- 
ćicu, prema golemom poslu, da si izgradimo obnovljenu 
domovinu sa zadovoljnim narodom u njoj. Takav veliki 
posao može trajati nekoliko godina. Budimo toga svi- 
jesni i pripremajmo se na taj veliki zadatak. Ali ćemo 
ga vršiti rado i veselo, jer znamo da time spremamo ši- 
gurno i trajno bolji život sebi, a bolju budućnost svo- 
joj djeci. Svaka zapreka, koju uklonimo, napunjat će nas 
radošću i zadovoljstvom i novom snagom, jer ćemo od- 
mah osjetiti zadovoljstvo i olakšanje kod plodova našeg 
vlastitog rada, i bit će nam sve bolje i bolje. 


1. UKLONIMO ŠTO NE VALJA 


Naš veliki zadatak moramo podijeliti u dva dijela. 
Najprije moramo ukloniti ono, što ne valja, a istovre- 
meno moramo početi graditi od zdravog temelja novo i 
valjano. 

Kad je riječ o uklanjanju onoga što ne valja, onđa 
moramo prije svega misliti na povlastice, kojih danas 
nepravedno uživaju pojedinci i pojedine manje skupine 
ljudi. Kažemo da ima povlastice onaj čovjek, koji više 
prima, dobiva ili uzima koristi od drugih ijuđi, nego li 
što im daje sa svoje strane. On dakle druge iskorišćuje 
ili izrabljuje, jer uživa ono što su mu drugi dali i tako 
sami ostali prikraćeni. Kao nekada u feudalno i kmet- 
sko doba, tako se i danas nakupilo raznih vrsti povlas- 
tica, kojima se koriste pojedinci i time prikraćuju narod, 
ponajviše Seljački narod. Glavne povlastice, koje tre- 
ba uklanjati, jesu povlastice, koje ima: 

grad nad selom, 

trgovina, industrija i bankarstvo nad poljodjelstvom, 

kapital nad radom, : 

školovani ljudi nad neškolovanim, i 

bogati nad siromašnim. 


1. Povlastice grada nad selom. 


Kad kažemo, da grad živi od sela, onda to nije ni- 
kakva demagogija ni pretjerivanje. Što više, mi tvrdi- 

mo, da grad uživa povlastice na račun sela, t. j. da više 
prima od sela, nego što selu daje. Grad prima od sela 
danas. najbolje seljačke proizvode, jer seljak ono, što je 
najbolje od njegove stoke, od zemaljskih proizvoda i vo- 
ća prodaje u gradu, a ne troši sam za sebe i za svoju 
obitelj: U grad idu ljudi na rad, kada su u najboljoj sna- 
zi, a vraćaju se natrag u selo, kad su iscrpljeni i izra- 
đeni. Ljudi, koji se obogate na selu, sele u grad. Ali oni 
ne idu sami, nego odnose sa sobom iz sela u grad ime- . 
tak, koji su sakupili u selu, pa tako selo postaje siro- 
mašnije, a grad bogatiji. Dovoljno je samo pogledati 
odakle crpu svoje prihode gradovi, pa da se vidi, da je naj- 
veći dio tih prihoda iz raznih taksa i trošarina, koje za- 
pravo plaćaju gradovima najviše seljaci, kad donose u 
grad svoje proizvode. U gradovima se troši najveći dio 
državnih prihoda, koje plaća cijeli narod. Gradovi su 
sjedište vlasti, škola, boinica. U gradovima, se može lakše 
i bolje živjeti, bolje i brže liječiti i jeftinije Školovati 
djecu. Tako se bar čini seljacima kad dođu u grad i gle- 
daju lijepe kuće i bogate izloge središta grada, a ne gle- 
daju mračna predgrađa, u kojima stanuju njihovi sinovi. 
Razne povlastice, koje grad uživa na račun sela, moraju 
prestati. Spomenimo samo neke od.njih. Neka si gradovi 
urede svoje financije tako, da ne žive od plaćanja selja- 
ka. Neka seljaci ne budu prinuždeni, da svoje najbolje 
proizvode prodaju u grad, a da istovremeno sami osku- 
dijevaju. Neka ih bijeda ne primorava, da bježe u građ 
i tamo ostavljaju najbolju snagu. Neka život na selu ne 
bude sve mučniji i teži, pa da ljudi bježe sa sela u grad. 
Selo ima pravo na zdravlje i bolnice kao što i gradovi. 
I razne oblasti moraju biti seljaku blizu i pri ruci, a ne 

samo 'građanima. Državni prihodi moraju se trošiti pra- 
vedno i na grad i na selo. I još bi mnogo drugih primje- 
ra mogli navesti, gdje treba da prestanu današnje po- 
vlastice gradova. Da nas se pravo i točnije razumije: Mi 
nismo protiv gradova, kako nam to podmeću naši pro- 
tivnici, nego smo protiv povlastica, t. j. nepravednog i 
neopravdanog iskorišćavanja. ' 


2. Povlastice industrije, trgovine i bankarsiva nad 
poljodjelstvom. 


Ima od prilike 150 godina, t. j. od vremena, otkako 
je svijetom zavladao kapitalizam, kako čitava pažnja i 
nastojanje javnosti i države ide za tim, da se »podiže 
trgovina i industrija«. Doista, ako usporedimo upravo 
čudesan razvoj trgovine i industrije sa stanjem poljo- 
djelstva, osobito u seljačkoj zemlji kao što je naša, onda 
vidimo neku razliku. A ta razlika ide na štetu poljo- 
djelstva, S druge strane, može li se reći, da je napredak 
trgovine i industrije, išao uvijek u korist seljačkog na- 
roda? Moramo odlučno kazati, da nije. Dokaz su tome 
ekonomske krize, koje pogađaju konačno i samu privre- 
du. Industrija u doba kapitalizma, u kojem danas živi- 
mo, proizvodi onakovu robu, koja donosi vlasnicima ka- 
pitala najveće dobitke (profite). A to je obična roba za 
luksus, i roba »jeftina« zbog loše kakvoće. Luksusnu ro- 
bu kupuju oni, koji imaju novca, pa ne gledaju na svaku 
paru, i tu su zarade za tvorničare i trgovce najveće. A 
loša i »jeftina« roba je roba, koju kupuje brojna siroti- 
nja, koja ima premalo novaca, da kupi dobru i poštenu 
robu, I tako se danas industrija razvija u lošem pravcu, 
Osobito to osjeća seljački narod. Ili mu industrija pro- 

daje nepotrebnu luksusnu robu, pa ga mami svim sred- 
stvima mode i reklame da je kupi. Ili ga opet industrija 
obmanjuje, prodavajući mu lošu robu slabe trajnosti, 
pa makar i jeftinije na oko. Mi mislimo da je takav raz- 


voj industrije štetan za seljački narod, jer je dobro raz- 


vijena industrija ona, koja daje narodu ono što on treba, 
Zato hoćemo da prestane povlastica industrije, da proiz- 
vodi što hoće i kako hoće, kad je to na štetu naroda. Ho- 
ćemo takvu industriju, kojoj ne će biti mjerilo zarada 
vlasnika tvornice, nego koja će proizvoditi ono, što je 
potrebno i korisno seljačkom narodu uz povoljne cijene. 
A seljaka je na milijune, i oni trebaju mnogo raznih pro- 
izvoda. Neka ge stvari ureće tako, da ih seljaci mogu 
kupiti. 

Da napredak trgovine nije uvijek na korist naroda, 
to vidimo već iz onoga, što smo prije rekli. Došlo je do 
toga, da narod mora prodavati čak i ono što mu je naj« 
potrebnije, pa i hranu. Prodaju se najbolji proizvodi, a 
troše u kući najlošiji. Danas seljak prodaje pšenicu, a 
jede kukuruz. Prodaje mlijeko, a pije sirutku. Prodaje 
stoku i kožu na njoj, a jede puru (žgance) i nosi gume- 
njake. Takav razvoj trgovine nije dobar i treba ga okre- 
nuti. A što da kažemo o cijenama. Tuže se ljudi s pra- 
vom da cijene određuju trgovci i svjetska trgovina, kar- 
teli i burze, koji žita i seljačkih proizvoda nikad vidjeli 
nisu, a kamoli da su oko njih radili, Seljak tu ima naj- 
manje riječi. Zato su cijene tako niske, promjenljive i ne- 
sigurne. One su niske, kad seljak prodaje svoje proizvo- 
de, a visoke kad ih kupuje. I ta povlstica, da kod trgo- 
vanja seljačkim proizvodima imaju više riječi i koristi 
drugi nego li seljaci, mora jedamput prestati. 


Banke i novčani zavodi skupljaju novac sa sviju. 


strana, i daju ih uz dobre kamate na posudbu. A zar su 


te banke tako uređene, da služe narodu, ili narod more 


služiti njima? Je li davanje zajmova od strane banaka 


udešeno tako; da odgovara interesima seljaka i njego- ' 


vim potrebama na kreditu? Pitanje je uopće, koliko ban- 
ke daju kredita seljaku. Kod nas je od svega stanov- 
ništva 80 posto seljaka, a od prosječno 12 milijardi di- 
nara zajmova, što ih daju novčani zavodi, ne otpada na 
seljaštvo niti 2 milijarde ili 16 posto. Kapitali, koji su 
ušteđeni na selu, kod seljaka, ili od trgovine sa selja- 
kom, ili od njegovih poreza, daju se drugima a ne natrag 
seljaštvu. I tu selo manje dobiva, nego li što daje. Zato 
i ta povlastica treba da prestane. 

Takva je čitava gospodarska politika. Zar na pr. 
nisu carine na korist trgovine i industrije, koja je zašti- 
ćena tim visokim carinama. Ili na primjer željezničke 


vozarine! I tu bi seljački proizvodi morali imati barem | 


razmjerno takve povlastice, kakve imaju drugi. To vri- 
jedi u toliko više, što se radi o proizvodima hrane, koja 
je neophodno potrebna svim ljudima. 

I još bi mnogo drugih primjera mogli navesti. 


u 


pišu matte inkl 


3. Povlastice kapitala nad radom. 


Rad je temelj čitavog (gospodarskog života i bez 
ljudskog rada nema nikakovih proizvoda. A vidimo da- 
nas, da oni, koji rade, nemaju nikakve riječi nad plo« 
dovima i proizvodima svoga rada. Ljudi koji imaju no- 
vaca, uživaju povlasticu da ne moraju raditi, nego im 


novac sam stvara novac. Ili, kako se drugačije kaže, od- 

bacuje rentu.*To znači, da drugi za njih moraju raditi 


i davati im već gotov novac u ruke, da ga troše po mi- 


loj volji. Takvi ljudi, koji žive isključivo od svoga novca, 
a od rada drugih ljudi zovu se kapitalisti. Oni su gospo- 
dari nad zaradama, a to znači nad životom onih ljudi. 
koji žive samo od svoje zarade. Radnici se moraju boriti. 
da #i preko svojih organizacija teškom mukom i uz velike 
borbe stvore barem najglavnije uvjete za život. I još im 
ge to često ne priznaje. Viđimo i to, da oni zakoni, koji se 
đaju u svrhu zaštite radničkih prava, da se i ti zakoni 
ne. provode u punom opsegu, nego samo djelomično, a 
neki čak i nikako. 

Dok na jednoj strani vidimo u svijetu kako u bo- 
gatim državama milijarde novca i zlata leže beskorisno 
u blagajnama nekih banaka, u siromašnim zemljama 1ju-_ 
di traže, da se novac pusti u promet, da se stvore zara- 
de; da bi imali od čega živjeti. I u tom pravcu treba dje- 
lovati, da novci ne leže beskorisno po bankama, dok ne- | 
uposleni narod gladuje i traži zarade. 


A. Povlastice školovanih nad neškolovanima. 


Pravo se kaže: »Znanje je moć. Tko umije njemu 
dvije«. Ljudi, koji su stekli u školama znanja, izradili 
su si povlašten položaj u društvu, te su to znanje i svoj 
položaj iskoristili, da sebi olakšaju i uljepšaju život. A 
da mogu, da se školuju i da se bave samo duševnim ra- 
dom, morao je za njih raditi veliki broj ljudi tjelesnim 
radom, jer se samo neposredno tjelesnim radom stvara- 
ju proizvodi, koji su potrebni za život svih ljudi. Zar je 
onda pravo da ljudi koji rade glavom, gledaju preko ra- 
mena na one, koji rade rukama? Kod školovane se gos- 

pode uvriježilo mišljenje, da je tjelesni rad manje vri- 


jedan od duševnog, i da ponizuje čovjeka, Došlo se već | 


do toga, da ljudi koji su svršili škole, smatraju da im je 
narod obvezan i da mora da im dade službu i penziju. 
Pri tome oni slabo misle na to, da li su oni tome narodu 
potrebni i koliko su mu korisni. 

I tu treba djelovati, da se izmijeni mišljenje o nekoj 
većoj vrijednosti đuševnog rada nad tjelesnim, i da lju 
di koji tjelesno rade manje vrijede. Te su razlike danda- 
las manje na primjer u Americi, nego u staroj Evropi, 
jer se u Americi svaki ljudski rad cijeni i poštiva. Kod 
nas su se u feudalno doba ljudi cijenili po tome, kakva 
je tko roda, A bilo je svejedno, da li su sposobni za koju 
službu ili ne. Danas većina školovanih ljudi misli, da svi- 
jet mora cijeniti ljuđe po tome, kakvu tko ima svje- 
dodžbu, a ne pita se da li je sposoban i đa li u svojoj 
Službi koristi narodu ili ne. Dakle nekadašnje povlastice 
po krsnome listu, zamjenjuju danas povlastice po svje- 
dodžbama. Nitko pametan ne će reći, da duševni rad ne 
valja cijeniti, i da narođu ne treba školovanih ljudi. Ali 
se svaki pravedan čovjek mora buniti protiv povlastice, 
da školovani ljudi traže od naroda više, nego li što 
mu daju. 


5 Povlastice bogatih nad siromašnim. 


Sve je danas u ljudskom društvu udešeno tako, da 
bogati ljudi postaju sve bogatiji, a siromašni sve siro- 


mašniji. To kaže i narod, da »vrag uvijek nosi na ve- | 


liku hrpu«. Ne treba dugo živjeti pa da se vidi da je tako 


doista. Usporedimo prilike od prije rata prema današ- | 


njim prilikama. Koliko danas ima više sirotinje, i koliko. 

se teže živi, s više briga i s manje sigurnosti. A s druge 
strane i sami vidimo, koliko ima danas većih bogataša 
kod nas, nego ih je prije bilo, sa luksusnim životom, sjaj- 
nim palaćama, skupocjenim automobilima i teškim mili- 
'junima. Osobito to teško osjeća seljački narod. Posjedi 
su svaki dan sve manji, od pokoljenja na pokoljenje. Sve 
više ljudi ne može živjeti od svoga posjeda, nego mora 
ići na zaradu. Život je sve teži. Čovjek se pita, što će biti 
još za jedno pokoljenje ili dva, ako tako bude išlo dalje. 
Hoće li onda pod takvim uvjetima život najvećeg broja 
ljudi uopće biti moguć? : 

Ljudi su se obogatili tako, da su više uzimali od dru- 


y gih ljudi, nego li što su im davali. I tu povlasticu da 


bogati pojedinci postaju sve bogatiji na račun onih mi- 
lijuna ljudi, koji postaju sve siromašniji, treba promi- 


« jeniti. To je potrebno već zbog toga, da se omogući svim 


ljuđima čovječanski život. 

Bogatima sve služi i svak im se klanja. Cijeni ih 
se po imetku, a ne po njihovoj ličnoj vrijednosti. Njima 
su otvorena sva vrata i svak im ide na ruku. Tako je 1 
kod vlasti, u malom i u velikom opsegu. A za sirotinju 
slabo se pita. Kad je siromašnom čovjeku i samom teško, 
pa se snuždi od svojih briga, još ga i ljudi od vlasti na 
takav način susreću, da se još više stisne i skupi u se. 
Tako: siromah čovjek ne dođe do svoga prava od straha 
i malodušnosti niti onda, kad ga po zakonu pripada. I ta 
povlastica treba prestati, da bogati imaju veći ugled, 
nego što ga zaslužuju, a siromašni manje nego li ih 
pripada. : 

UI. GRADIMO OD ZDRAVOG. TEMELJA 


Kako vidimo, mnogo je toga posla obaviti, ako ho- 
ćemo da uklonimo povlastice, koje ne valjaju i koje čine, 
da imali broj ljudi izrabljuje čitav narođ. Dug je i mu- 
čan posao, koji će trebati izvršiti, kidajući zapreke na- 
rodnom napretku i boljoj budućnosti. 


Ali nije stvar samo u tome, da se uklanja ono što. 
ne valja. Treba istovremeno izgrađivati sigurni temelj | 


buđućnosti na zdravoj podlozi. A tu zdravu podlogu či- 
ne za seljački narod: 

1. seljački dom 

2. zajednica sela 

3. organizirano seljaštvo i 


4. . sel ošunja država. 






1. Seljački dom 

Prva naša briga mora ići za tim da osiguramo što 
lakši, ljepši i bolji život unutar samog seljačkog doma. 
Seljački je dom, odnosno seljačko gospodarstvo, temelj 
života i opstanka seljačke obitelji. I baš zato, jer je on 
temelj opstanka i života seljačke obitelji ne smije Se čo- 
vjek njime igrati (špekulirati), kao što se ni sa živo- 
tom ljudi čovjek ne smije igrati. Seljački dom i zemlja 
mora biti sigurno u rukama seljačkog naroda tako, da 
mu ga ne može nitko ni prodati ni oteti. Seljačka zemlja 
mora prestati biti predmet spekulacije i običnog trgova« 

nja. Seljačku zemlju treba čvrsto osigurati seljaku, a ne 
da ju kupuju ljudi, koji slučajno imaju novaca, pa ga ho- 
će nekud sigurno uložiti. Zemlje je malo, pa treba da 
bude u rukama onoga, koji-od zemlje živi. Zato je prva 
glavna briga seljačkog pokreta, kako da se ostvari na- 
čelo: Zemlja seljaku, t. j. kako da se seljački narod op- 
skrbi s dovoljno zemlje koliko treba za opstanak i pri- 
stojan čovječanski život. Jer, kakve su danas prilike, 
vrlo je mnogo našega svijeta, koji nema dovoljno zemlje. 

Druga je glavna briga unutar seljačkog doma u to- 
me, kako da se izvuče kraj s krajem, da seljačko gospo- 
darstvo ne nadoplaćuje ida ne bude, kako se kaže, pa« 


sivno. Trajna pasivnost vodi u dug, u težak život i osku- 
(dicu, a konačno u propast. Zato treba nastojati, da se 


smanje izdatci, koje je seljak prinužđen činiti u novcu. 
A u koliko gu izdatci potrebni i nužni treba da se prila- 
gode, naročito u“ rokovima plaćanja, mogućnostima se- 
ijačkog gospodarstva. Ti ge izdatci u seljačkom gospo- 
darstvu mogu se smanjiti, općenito govoreći tako, da se 
manje troši na kupovnu robu, a da si seljak. u svom gos- 
podarstvu sam napravi sve, što god je moguće kod ku- 
će napraviti. Izdatke treba smanjiti i na taj način, da 
geljak kupuje proizvode, koji mu trebaju, po najpogodni- 
joj cijeni i u doba kad su najjeftiniji, a ne kad su naj- 
skuplji. Konačno, valja ozbiljno misliti i na to, da se 
smanje izdatci luksusa, mode, pića i loših narodnih obi- 
čaja, pretjerani izdatci kod svatova, proslava karmina 
it. d, pa da se taj novac korisnije utroši. 

Prihode seljačkog gospodarsiva treba uvećati bo- 


“ ijom proizvodnjom i većim radom koji donosi veće ko- 


risti, Mnogo se puta naš svijet muči i bez računa i bez 

koristi. Pokušajte samo jedamput izračunati, koliko se- 


ljački narod strada, što ne zna izvući svu korist koju bi ' 


mogao dobiti iz svoga gospodarstva. Još više strada, jer 
je izrabljivan, bilo zbog neznanja ili zbog bijede. To ide 
godišnje ne na milijune, nego na milijarde dinara. Ali, 
znao bi naš svijet dobro i napredno gospodariti, samo 
kad bi imao čime. To jest, kada bi uz pogodne cijene 
mogao dobiti gospodarske sprave i sve potrepštine, a 
Prije svega zemlje i stoku. A prije svega treba osigurati 
pristojne, što stalnije i sigurnije cijene seljačkim proiz- 
vodima, jednom pametnom politikom cijena i uređenjem 
trgovine i prometa. 


Moramo okrenuti iz temelja današnju gospodarsku | 


politiku. Čitava gospodarska politika danas ide za tim, 


da seljačko gospodarstvo proizvede što više baš onakve a 


robe, koju treba i kakvu traži tržište. A to »tržište«, 
to su oni, koji nisu seljaci, najviše gradska gospoda i ino- 
zemstvo. Prema tome je čitava gospodarska politika da- 
nas okrenuta od seljaka prema drugima. Njoj je seljak 
objekt. Ona se brine za seljaka u toliko, u koliko je po- 
treban drugima, za koje proizvodi hranu, a malo gleda 
na to, kako i od čega seljak živi. Za nas mora biti prvo 
i najvažnije to, kakove proizvođe troši seljak sam i nje- 
gova obitelj, kako živi i čime se bavi. Seljak mora biti 
subjekt, To jest u seljačkoj gospodarskoj politici mora- 
mo početi od života seljaka, a ne od potreba tržišta. Zato 
narod mora posvetiti glavnu brigu onom dijelu proiz- 
vodnje. seljačkog gospodarstva, koja proizvodi za vlas- 
tite potrebe seljaka. Istom iza toga dolaze na red potre- 
be tržišta. Najprije se seljak mora brinuti u svom gos- 
podarstvu za svoju obitelj, a onda za druge. 

2. Zajednica sela 


Pojedinačno seljačko gospodarstvo danas nije više 
dovoljno da živi i gospodari samo po sebi i samo za se- 
be. Ne samo da ne može proizvesti sve, što mu treba, 
nego čak ne može niti trgovati samo za sebe. Zato se 
ljudi družuju i pomažu jedan drugome. Zajedno spre- 
žu konje ili volove. Jedan drugom posuđuje težake, U 
gvemu je susjed susjedu na pomoć. Tako je u čitavom 
gelu. Selo ima svoje zajedničke pašnjake, zajedničke šu- 
me, zajedničke pastire, poljare i lugare. Selo ima svoje 
zadruge i svoju općinu. Te zajedničke ustanove sela tre- 
ba izgraditi i proširiti u svim pravcima. Svi oni poslovi, 
koje ne može obaviti seljak sam u svome gospodarstvu, 
neka se obavljaju zajednički i Složno. Takvu zajednicu 
u malom čine već danas mjesna povjereništva Gospodar- 
ske Sloge i razne zadruge. Još će bolja biti ta zajednica 
u budućnosti, kad se današnje općine preurede tako, da 
ne bude samo samoupravne jedinice, nego i gospodarske 
zajednice. To će biti naše gospodarske općine. 


Toj gospodarskoj općini bit će zadaća prije svega 
da organizira zajedničke gospodarske poslove na korist 
čitavog sela. Ona će trebati da izgradi, već prema kra« 
ju i prema potrebi, zadružne hambare, vinske podrume, 
gušionice voća, dućane, spremišta, kudeljare, mlinove, 
pilane, već kako se ljudi dogovore, što će si sagraditi. 
U ostalom u mnogim selima ima toga već i danas, i 


. dobro ge posluje. Samo to treba proširiti posvuda. U 


tom se je pravcu počelo već raditi. Vi, koji pratite naše 
seljačke novine, Seljački dom i Gospodarsku Slogu, već 
ste pročitali u njima, kako se na saborima načelnika 

seljačkih općina sve više raspravlja o gospodarskim pi- 
tanjima. 

Ali reći će netko, u selima ima danas dosta ljudi, 

a u posljednjih desetak godina sve više i više, koji ima- 
ju slabe koristi od zajedničkog podruma, hambara i spre- 
mišta, kad nemaju šta u njega unijeti. Ima velik broj 
ljudi, koji nemaju ni dosta za sebe, nego moraju kupo- 
vati hranu. Osobito to vrijedi za prenapučene krajeve 
(kao na pr. Hrvatsko Zagorje) ili nerodne, tako zvane 
pasivne krajeve, Ali u plodnoj Slavoniji i nekad na glasu 
bogatom Srijemu ima mnogo sirotinje, koja kupuje kruh, 
ako ima s čime. Što će biti s tima? Hpće li gospodarska 
općina kao zajednica sela posvećivati jednaku brigu bo- 


gatim i siromašnim, zdravim i bolesnim, sitim i gladnim? 


Odgovor je jasan za svakog čovjeka, pristašu seljačke 
čovječanske politike. Prvu i najveću brigu treba posvetiti 
onima, koji su najpotrebniji. Zato je temeljna zadaća 
čovječanske politike i državne i općinske, da se svakom 
čovjeku bez iznimke osigura pristojan i čovječanski ži- 
vot, tkogod hoće pošteno živjeti od svoga rađa. Tako 
dugo, dok se ne ostvari načelo: »Zemlja seljaku«, to jest 
da svaki seljak imade dovoljno zemlje za život svoje 
obitelji, tako dugo mora se zajednica, selo, država bri- 
nuti za njega i dati mu zarade od čega da živi. S druge 
strane opet, ima pojedinaca, koji ne će u zajednicu sela. 
To su ili takovi naduveni bogataši i sebičnjaci, koji ka- 
žu: »Šta meni treba sloga, ja sam sam sebi sloga«. Ili 
su to opet ljudi, koji žele da budu nešto ekstra, pa hoče 
da se pogospode. Istina je, da je takvih ljudi na selu 
sve manje, jer je kriza ljude prilično izjednačila. Ali 
ipak takvim sebičnjacima i oholicama, koji se brinu sa- 

mo za svoj džep, ili koji hoće da gospodare u selu, protiv 
volje većine naroda, treba reći ovo: Dragi prijatelju, 
sada ti je dobro, A tko zna kakva vremena još mogu 
doći, i što još može biti s tobom, pa će ti .onda trebati 
pomoć susjeda i sela, Ako ti dođe kakva prirodna nepo-. 
gođa, voplava. ili požar, slabo će ti gospodstvo pomoći, 
nego ćeš se morati obratiti na pomoć susjeda, koje sada 
prezireš, i s kojima ne ćeš slogu. A onda misli još i na 
ovo. Sade, dok gi živ, još si gazda i bogat. A kad umreš, 
na tvoja djeca razdijele imetak na tri, šetiri dijela, onda 
će i oni biti srednji ili siromašni ljući. Kako će onda 
selo gledati na njih, ako si ti protiv sloge sela i ako budeš 
htio da bude sve po: tvome, a ne kako hoće većina sela. 
A ako tako odgojiš i svoje sinove, onda će im biti gorki 
Gani. Zato se svaki pametan i razuman čovjek drži slo- 
ge i zajednice sela i pokorava se volji većine u selu. To 
čini čovjek i onda, kad to časovito i ne odgovara nje- 
govim interesima. Dalekovidan čovjek zna, da može do- 
bro živjeti samo u zađovoljnom svijetu, među zadovolj- 
rim ljuđima. 


8. Organizirano seljaštvo 


Nije dosta imati samo uređeno seljačko gospodar- 
stvo i složnu zajednicu sela. Ima gospodarskih pitanja, 
i to vrlo velik broj, koja se ne mogu riješiti u samom 
gelu. Takva velika pitanja, koja ne može riješiti samo 
gelo, mora u Svom vlastitom interesu primiti na sebe 
organizirano seljaštvo. Zato moramo izgraditi na čvrs. 
tim temeljima seljačkog doma i gospodarskih općina 
također i veliku gospodarsku organizaciju čitavog se- 
ljačkog naroda,koje će povezati između sebe pojedina 

sela, čitave razne krajeve i cjelokupnu domovinu. Naša 
današnja Gospodarska Sloga je početak izgradnje tako- 
ve velike organizacije. Kad se.ona učvrsti i ojača, kad 
njezini povjerenici steknu dovoljno iskustva da mogu 
solidno i pravilno izvršavati povjerene im gospodarske 


zadatke, i kada bude Gospodarska Sloga imala suradnju | 


narodne vlasti i gospodarske politike, onda će ona moći 
svoj zadatak izvršiti u punom opsegu. Razumije se da u 
sadašnjim prilikama taj rad mora ići polako i oprezno. 
jer Gospodarska Sloga sa svojim povjerenicima ne može 
polaziti na veće zadatke, nego li što ih povjerenici i za- 
drugari mogu izvršiti, 


To vrijedi za današnje prilike, a u drugim prilika- 


ma ići će brže. Glavni zadatak gospodarske orgonizacije 
cjelokupnog seljaštva mora biti, da gospodarski poveže 
između sebe seljaštvo iz svih hrvatskih krajeva, bez po- 
sređnika: žitorodne krajeve s onima, koji kupuju žito, 
vinorodne krajeve s onima, gdje ne rodi vino, stočarske 
krajeve s ratarskim i gradovima, koji troše hranu. Tre- 
ba povezati krajeve gdje se gaji lan i konoplja s onim 
krajevima koji toga nemaju, a imaju vune it. d. Kad 
kažemo, da seljaštvu ne treba posrednika, onda mislimo 
na ljude, koji svojim posredovanjem nepotrebno poveća- 
vaju cijenu, ili koji iskorišćuju neznanje ili neupućenost 
seljaka, pa im podbijaju cijenu. To ne znači, da smo mi 


protiv trgovaca i potrebne trgovine. Samo mi tražimo da, 


se trgovanje stavi pod narodnu kontrolu. Mi smo to već 
počeli raditi u Gospodarskoj Slozi, kad smo organizirali 
sajamski i žitarski pokret, dok su bile slabije cijene, i 
kad smo postavljali naše povjerenike za vaganje. Naro- 
čito smo tu kontrolu postizavali posredovanjem kod do- 

bave hrane u pasivne krajeve, koja je obarala pretjera- 
ne cijene kod trgovaca. 
Drugi je glavni zadatak organiziranog seljaštva da 
prilagodi potrebama i interesima seljačkog naroda cjelo- 
kupnu tako zvanu neseljačku privredu: trgovinu, indust- 
riju, obrt, bankarstvo, saobraćaj. To znači, da pojedine 
gospodarske grane ne smiju služiti interesima pojedina« 
ca ili pojedinih staleža, nego moraju služiti potrebama 
naroda. A narod čini u 80 posto seljaštvo. Kad promet 
roba i industrija, kredit (vjeresija), obrt i rudarstvo bu- 
du prilagođeni potrebama i mogućnostima seljačkoga na- 
roda, onda će oni naglo procvasti. Zamislite samo, ko« 
liko bi bilo posla i zarade za sve, kada bi seljački na- 


“ rod, t. j. svaki pojedini seljak mogao imati za sebe i sva- 


kog člana svoje obitelji godišnje po jedan par cijela, par 
odijela ili kad bi mogao potrošiti prosječno toliko še- 
ćera, koliko troše ljudi u građu. Pomislite, kod 4 i pol mi- 
lijuna Hrvata, i nekoliko milijuna Srba i drugih naroda 
koji žive s Hrvatima, koliko bi tu milijuna pari odijela 
ili cipela trebalo načiniti, i koliko bi hiljada hektara tre- 
balo zasaditi šećerne repe više nego danas. Koliko bi tu 
bilo više posla i zarade za kućni obrt i zadruge, za naše 
obrtnike, za tvornice i trgovce. Sve bi to bilo moguće, 
kada bi se privreda prilagodila potrebama i mogućnosti- 
ma seljačkog naroda. Da se to izvede, treba disciplinirati 
i staviti pod narodnu kontrolu one, koji više gledaju na 
časovitu korist svoga džepa, nego na potrebe i interese 
svoga naroda. 
4, Seljačka država 

U programu hrvatskog seljačkog pokreta se kaže, 

da je seljačka država organizacija privrede. Doista su 

osnivači: hrvatskog seljačkog pokreta još pred mnogo 
godina uvidjeli ono, što je danag očigledno i jasno sva- 
kom čovjeku. A to je, da danas u svijetu države postaju 
Sve jači i jači čimbenik u gospodarskom životu naroda. 
Drugim riječima: gospodarstvo i politika tako su se me- 
đusobno isprepleli, da se više ne da odvojiti jedno od 
drugoga. Država je poslije rata postala vrlo utjecajna 
u gospodarskom životu po tome, što je uređivala valutu, 
ili vrijednost novca. Kasnije je po svojoj carinskoj poli- 
tici uplivala tako na cijene seljačkim proizvodima putem 
većeg ili manjeg izvoza. Za vrijeme krize počele su 
države voditi politiku cijena i miješale su se sve više 
u sva gospodarska pitanja, tražeći izlaz iz krize. Da- 
nas, kada svuda na svijetu gospodari strah od rata i pri- 
premanje na rat, ovisi vojnička sprema države od sta- 
nja narodnog gospodarstva. 

Za nas je jasno i samo po sebi razumljivo, da u 
seljačkom narodu narodna vlast mora štititi i unapređi- 
vati interese i potrebe seljaštva. Prema tome, takvu 
državu, u kojoj je organizirana vlast po zahtjevima i 
potrebama seljačkog naroda, i koja je organizacija pri- 
vrede prema interesima seljačkog naroda, zovemo seljač- 
kom državom. Svakom je razboritom čovjeku razumljivo, 
da u takvoj državi mora biti i ljudi drugih zanimanja, 
koji nisu seljaci: radnika, činovnika, obrtnika i drugih 
privrednika, školovanih ljudi i t. d. Jer tko bi inače vršio 
za seljački narod razne korisne poslove, nego ljudi, koji 
su taj posao izučili. Pri tome važno je troje 

1. da svi ti ljudi koji nisu seljaci služe korisno stvar- 
nim potrebama seljačkog naroda, a ne da misle da se- 
ljački narod mora služiti njima, 

2. da se takvi ljudi ne skupljaju po velikim gradovi- 
ma, nego da si zarade stvore i po selima, za ljude koji 
nemaju dosta zemlje. 


3. da takvih ljudi ne smije biti više, nego je po- 
trebno, da ne padnu na teret i uzdržavanje seljačkom 
narodu. Suvišnih ljudi, besposlica i trutova ne trebamo. 


Seljački narod je organizacija ;privrede iznutra. 
Ona predstavlja okvir, unutar kojega čitavo narodno gos- 
podarstvo čini jednu cjelinu, podvrgnutu općim narod- 
nim interesima. Ali seljačka država. predstavlja tako- 
đer cjelinu i prema inozemstvu, s kojim uređuje svoje 
gospodarske odnose i trgovinu. 


Kad je riječ o tome onda mislimo u prvom redu na 
izvoz seljačkih proizvoda. Mi se ne možemo u daljoj bu- 
dućnosti mnogo nadati od povećanja izvoza tih proizvo- 
da. Time se ne će naše gospodarske prilike temeljito po- 
praviti i to iz ovih razloga: 


1. Mi ne možemo držati kodkuregcija sa niskim ci- 
jenama prekomorskih zemalja, gdje ima mnogo zemlje, 
mnogo novaca i strojeva a malo ljudi. Zato se moramo 
nastojati osloboditi spona Svjetskog tržišta i njegovih 
burza. Između burza svjetskog velekapitala i malog se- 
ljačkog gospodarsiva moramo postaviti, kao njqgovau 
branu i zaštitu, našu seljačku državu. Osim toga mora- 
mo ge sporazumiti s onim susjednim seljačkim narodima 
i državama, koje taru iste muke kao nas. 


2. Iskustvo je pokazalo, da je trgovina između po- 
ljodjelskih i industrijskih zemalja uvijek na štetu po- 
ljodjelskih zemalja, koje više moraju davati drugim zem- 

ljama, u razmjeru. prema onom što primaju. Za jedan 
automobil, kojim se vozi par ljudi, treba dati 5-10 va- 
gona pšenice, kojom se može prehraniti kroz godinu 
dana 500 ljudi, i to bijelim pšeničnim kruhom. Za jedan 
bicikl, uvezen iz vana, treba izvesti čitavu kravu, a za je- 
dan gramofon treba dati 5-6 ovaca. Zato kod međuna- 
rodne trgovine moramo oprezno postupati, i paziti što 
kupujemo, a što dajemo za to. 


3. Treće je najvažnije. Kad bi se naš Seljački svijet 
pošteno i do sita hranio, onda ne samo da ne bi imali 
viška žita, jaja, stoke za izvoz, nego bi još morali po- 
većati proizvodnju. Zato svaki kilogram žita koji se iz- 
veze, znači u stvari, za naše narodno gospodarstvo sma- 
njenje zalogaja za naš svijet. A prilike su takve, da 
moramo misliti najprije na sebe. Zato se osim poljodjel- 
gtva moramo ogledati i za drugim proizvodima za izvoz. 

Kada manje izvozimo seljačkih proizvoda, onda mo- 
ramo i manju uvoziti. Zato ćemo morati i naš uvoz okre- 
nuti na one stvari, koje su potrebne čitavom narodnom 
gospodarstvu i njegovom napretku, a ne pojedincima, 

Kao cjelina previše smo siromašni, da bi smjeli ku- 
povati ono, što nam nije neophodno potrebno. A mo- 


rati ćemo kupovati osobito one proizvode, koji će omo-. 


gućiti čitavom narodu bolji život. Inače ne ćemo kroz 
dugi niz godina doći na zelenu granu. Moramo stegnuti 
suvišne izdatke, da bi se kasnije mogli pravilno gospo« 
darski razvijati. To je u toliko bolje, što ćemo mo- 
rati više stvari proizvoditi za sebe i na taj način imai 
će ljudi više rada kod nas, i ne će morati ostavljati 
svoje kosti na radu u inozemstvu. Ujedno ćemo tako pos- 

Ko če m ne 


tati manje ovisni od inozemstva, a to znači gospodarski 
slobodniji. Jer ne smijemo zaboraviti, da čak i oni naro- 
di, koji su politički slobodniji, znače malo u Svijetu, ako 
nisu gospodarski slobodni. Oni znače malo i u vlastitoj 
kući. Onda im tuđin zapovijeda, što će raditi i čime će 
se baviti, jer plodove njihovog rada odnosi sebi. Za nas 
je to danas životno pitanje naše gospodarske politike. 

IV. ZAKLJUČAK 
1. Gdje da počnemo? 


U velikom poslu koji stoji pred nama, moramo ge 
snaći i s prave strane prihvatiti stvar. Što je najvažnije 
da se prvo radi, i gdje da počnemo naš posao. 

Već nam sama načela našega pokreta i naše današ- 
nje stanjje kažu, gdje moramo početi. 

1. Prije svega moramo se pobrinuti, da svaki čovjek 
ima sve, što mu je najnužnije za uzdržavanje života. Od 
toga su najvažnije stvari kruh i voda. To mora biti prva 
briga naše gospodarske politike. Tako dugo, dok svaki 
naš čovjek ne bude imao dovoljno zdrave i pitke vode 
u svojoj blizini, nema posla u gospodarstvu koji bi bio 
važniji od toga. Isto tako moramo spriječiti, da ima čita- 


vih naših krajeva, gdje ljudi gladuju, a bez svoje krivice.. 
Nijedno gospodarsko pitanje a niti koji državni izdatak 


nije važniji i preči od toga dvojega: da nitko ne pati od 
žeđe ni od gladi, To je najprva zadaća naše čovječanske 
gospodarske politike. 

2. Drugi je zadatak, da uklonimo nepravde i izrablji- 
vanje naroda svuda, gdje ono postoji. O tim izrabljiva- 
njima smo već govorili. Misao pravice traži, da svaki do- 
bije po zasluzi, što ga pripada, ali da ne dobije niti da 
ne uzme više nego li što ga pripada. 

Treći nam je glavni zadatak, da organiziramo posto- 
jeće naše gospodarske snage. Naše je narodno gospodar- 

stvo još neorganizirano. To je mišljenje svih stranaca, 
koji dođu u našu zemlju da trguju. Vidi se to najbolje 
po velikim razlikama u cijenama između pojedinih naših 
krajeva, kao i po razlikama u cijenama u razno doba go- 
dine. Da je kod nas barem 'mali dio one brige, koja se 
posvećuje izvozu, upotrebljena za organiziranje i uređe- 
nje našega unutrašnjega tržišta, drugačije bi danas gos- 
podarski stajali. Ali ne smije se zaboraviti ni to, da bez 
uređenja unutrašnjeg tržišta ne može biti ni pravilno or- 
ganiziranog izvoza, ni vanjske trgovine. 

Četvrti naš glavni zadatak mora biti, da razvijemo 
nove gospodarske snage. Mi moramo i možemo još jako 
razviti naše poljodjelstvo, i povećati prirod. Možemo 
obraditi mnogo zemlje, koja danas leži besplodna i bes- 
korisna.  Goleme močvare, poplavljena područja, pusti 
pašnjaci, ogoljeni krš, sve to čeka marljive ruke, da 
zemlju urede, pa da daje plod. Naše šume nisu pravilno 
iskorišćene. Imamo vođenih snaga, da bi nam u svaku 
kuću mogle dati jeftinu elektriku, za svjetlo i za pogon. 
Naše rudno blago nije ni ispitano, a kamo li pravilno 
upotrebljeno na narodnu korist. Trebamo cesta, škola, 


“željeznica, pomorskih luka, kanala i nasipa, — a stotine 


hiljada ljudi kod nas stoji bez posla, tražeći zarade. Tre- 
ba li novaca za to? Ima i toga, samo ga treba pametno 
upotrijebiti, na korist čitavog naroda, Prava gospodar- 


. ska politika nije kod nas ni počela djelovati. Tu treba 


početi gotovo iz početka. 

Naša industrija se tuži na krizu, dok još uvijek važ- 
ne proizvode uvozimo iz vana. Narod nema najosnov- 
nijih potreba, čime podmiriti, a zanati stradaju, jer se- 
ljak nema čime kupiti njihove proizvode. 

2. Radimo po planu 

Kako vidimo, mnogo toga se mora učiniti još, da si 
šeljački narod svojom gospodarskom politikom život 
olakša i poboljša, i da iziđe iz današnjeg zla, A to se 
ne može raditi onako po domaći, po prilici i nasumce, 
kako se tko sjeti. Mi smo odviše siromašan narod, da bi 
gi mogli i smjeli priuštiti luksus, da trošimo i bacamo 
novce bez računa. Mi moramo paziti na svaku paru i na- 
stojati, da je utrošimo, kako je to najbolje. Da dođe do 
poboljšanja seljačkog života a time i do općeg blago- 
stanja morat ćemo, kako vidimo, izvesti velike promjene. 
Za to sve treba vremena. Zbog toga moramo točno ras- 
podijeliti kad treba što raditi, i tko mora, što učiniti. Ono 
šo je potrebnije moramo raditi prije. Za sve to skupa 
treba nam dobro smisliti, što će se raditi. Takvu smiš- 
ljenu odluku, kada se što radi, i kako da se radi u gos- 
podarstvu, zovemo gospodarski plan. Mi moramo gospo- 
dariti po planu, proračunano i smišljeno. 

Plansko gospodarstvo mora nam ujedno omogućiti, 
da se ukroti i stegne djelatnost onih ljudi, koji bi htjeli, 
da svoj gospodarski rad razviju samovoljno bez obzira na 
druge ljude, samo na svoju korist, a na štetu općeni- 
tosti. Svaki neka u narodnoj zajednici ispunjava svoj za- 
datak i vrši svoj posao. Blagostanje i sreća svih pripad- 
- nika zajednice hrvatskoga seljačkoga naroda. mora biti 
vrhovni zakon za sve nas. 

